## Pravilnik o utvrđivanju uvjeta i načina pod kojima građani mogu prenijeti svoju deviznu štednju s organizacijske jedinice banke čije je sjedište izvan Republike Hrvatske na banke u Republici Hrvatskoj

### NN 19/1994 (11.3.1994.), Pravilnik o utvrđivanju uvjeta i načina pod kojima građani mogu prenijeti svoju deviznu štednju s organizacijske jedinice banke čije je sjedište izvan Republike Hrvatske na banke u Republici Hrvatskoj

# MINISTARSTVO FINANCIJA

Temeljem odredbe članka 14. Zakona o pretvaranju deviznih depozita građana
u javni dug Republike Hrvatske ("Narodne novine", br. 106/93.)
ministar financija donosi

## PRAVILNIK

### O UTVRĐIVANJU UVJETA I NAČINA POD KOJIMA GRAĐANI MOGU PRENIJETI SVOJU DEVIZNU ŠTEDNJU S ORGANIZACIJSKE JEDINICE BANKE ČIJE JE SJEDIŠTE IZVAN REPUBLIKE HRVATSKE NA BANKE U REPUBLICI HRVATSKOJ

Članak 1.

Ovim Pravilnikom utvrđuju se uvjeti i načini pod kojima građani vlasnici
deviznih depozita, koji nisu do 6. srpnja 1992. godine prenijeli svoje
devizne depozite s organizacijskih jedinica banaka čije je sjedište izvan
Republike Hrvatske na banke u Republici Hrvatskoj, mogu izvršiti naknadni
prijenos.

Članak 2.

Naknadni prijenos deviznih depozita pod uvjetima i načinima utvrdenim
ovin, Pravilnikom građanin vlasnik deviznog depozita može izvršiti na bilo
koju banku u Republici Hrvatskoj.

Članak 3.

Naknadni prijenos na banke u Republici Hrvatskoj može se izvršiti za
devizne depozite koji su se nalazili na računima organizacijskih jedinica
banaka ćije je sjedište izvan Republike Hrvatske koje su poslovale na teritoriju
Republike Hrvatske.

Članak 4.

Naknadni prijenos deviznih depozita s organizacijskih jedinica koje
imaju sjedište izvan Republike Hrvatske na banke u Republici Hrvatskoj
može zahtijevati građanin vlasnik deviznog depozita koji ispunjava slijedeće
uvjete:

1. da građanin vlasnik deviznog depozita podnese zahtjev za naknadni
prijenos iz kojeg se može utvrditi da prijenos deviznog depozita nije mogao
izvršiti do 6. srpnja 1992. jer je u tom roku:

a) bio u zarobljeništvu ili je boravio na privremeno okupiranom području
(potvrda Ureda za prognanike i izbjeglice, odnosno Crvenog križa ili drugog
organa koji je obavio razmjenu zarobljenika ili prihvatio prognane osobe).

b) nije posjedovao dokaz o deviznom depozitu,

c) nije posjedovao dokaz o hrvatskom državljanstvu,

d) koji je sudjelovao u operacijama Hrvatske vojske (potvrda o sudjelovanju
u Hrvatskoj vojsci),

e) bio na privremenom radu u inozemstvu (radna viza odnosno matrikula
za pomorce o radu u inozemstvu i sl.),

f) te boravio u inozemstvu (fotokopija putovnice iz koje se vidi status
izbjeglice);

2. da građanin vlasnik deviznog depozita posjeduje dokaz da je devizni
depozit imao na dan 27. travnja 1991. godine kod organizacijske jedinice
koja je poslovala na teritoriju Republike Hrvatske, a čije je sjedište
izvan teritorija Republike Hrvatske (fotokopija devizne knjižice ili drugog
dokumenta o visini štednog uloga).

3. da građanin vlasnik deviznog depozita posjeduje dokaz o hrvatskom
državljanstvu (fotokopija domovnice),

4. da gradanin vlasnik deviznog depozita posjeduje uvjerenje da nije
kažnjavan niti da se nalazi pod istragom u svezi kažnjivih djela protiv
Republike Hrvatske (uvjerenje nadležnog organa o nekažnjavanju).

Članak 5.

Banke će obraditi zahtjeve s potvrđenim stanjem o visini deviznih depozita
na dan 27. travnja 1991. uvećanim za obračunate kamate u visini od 5% godišnje
do 31. prosinca 1993. godine.

Članak 6.

Na naknadno prenesene devizne depozite građana u potpunosti se primjenjuju
odredbe Zakona o pretvaranju deviznih depozita građana u javni dug Republike
Hrvatske ("Narodne novine", br. 106/93).

Članak 7.

Ovaj Pravilnik stupa na snagu danom objave u "Narodnim novinama"

Klasa: 440-01/94-01/51

Urbroj : 513-13/94-2

Zagreb, 9. ožujka 1994

Ministar financija

**dr. Zoran Jašić, v. r.**

Pravilnik, NN 19/1994-339